3. Leprah anaesthetica, kulit ingkang sakit katingal sami mlêmbung utawi mlênthung isi toya bêning, yèn ingkang mlênthung wau sami pêcah lajêng dados korèng, utawi kulitipun dados pêthak lan klimis kilêng-kilêng, sagêd dados abrit. Sakawit dipun dêmèk kraos sakit, nanging dangu-dangu lajêng botên kraos lan warninipun dados pêthak tangsul raos (zenuwen) ing lêngên cakêt sikut dipun grayang katawis grênjêl gligir daging (spier) ing rai tangan lan suku mêngkêrêt tipis, lajêng balungipun